115 แรงงานข้ามชาติ รับ 8ล้าน หลังศาลแรงงานภาค6 สั่งไกล่เกลี่ยข้อพิพาท
แรงงานข้ามชาติ115คน รับเงินจำนวน8ล้านบาท ภายหลังศาลแรงงานภาค6 ไกล่เกลี่ยข้อพิพาทแรงงาน กรณีพนักงานตรวจแรงงานมีคำสั่งให้นายจ้างจ่ายเงินแก่ลูกจ้างกว่า25ล้านบาท มูลนิธิเพื่อสิทธิมนุษยชนและการพัฒนา เผยยังพบนายจ้างจำนวนมากจงใจเลี่ยงการจ่ายค่าแรงให้กับแรงานข้ามชาติให้เป็นไปตามกฎหมาย13 ก.ย.2561มูลนิธิเพื่อสิทธิมนุษยชนและการพัฒนา แจ้งว่าเมื่อวันที่12ก.ย.ที่ผ่านมาแรงงานข้ามชาติชาวเมียนมาร์จำนวน115คน ซึ่งเป็นลูกจ้างของห้างหุ้นส่วนจำกัดแม่สอด พี.เอ. จำกัด โดยสุภา จักรเจริญทรัพย์และบริษัท หุ้น แบงค์ค็อก จำกัด โดย พรทิพย์ แซ่หุ้น กรรมการผู้มีอำนาจกระทำแทนบริษัทเข้ารับเงินที่สำนักงานสวัสดิการและคุ้มครองแรงงานจังหวัดตาก สาขาแม่สอด รวมเป็นเงินทั้งสิ้น8000000บาท ภายหลังจาก พนักงานตรวจแรงงาน จ.ตาก มีคำสั่ง เมื่อวันที่29ม.ค.ที่ผ่านมาให้นายจ้าง คือ ห้างหุ้นส่วนจำกัด แม่สอดพีเอ และบริษัทหุ้นแบงค์ค็อก จำกัด จ่ายค่าจ้าง ค่าล่วงเวลาในวันเวลาทำงาน ค่าทำงานในวันหยุด ค่าล่วงเวลาในวันหยุด ค่าชดเชย และค่าจ้างแทนการบอกกล่าวล่วงหน้า ให้กับแรงงานข้ามชาติของห้างหุ้นส่วนจำกัดแม่สอด พี.เอ จำนวน115คน รวมเป็นเงินทั้งสิ้น20041318.04บาท (หรือประมาณ64000ดอลล่าสหรัฐ)สำหรับคดีนี้ มูลนิธิเพื่อสิทธิมนุษยชนและการพัฒนา ระบุว่า สืบเนื่องจากมูลนิธิเพื่อสิทธิมนุษยชนและการพัฒนา ยังระบุว่าา ปัจจุบันแม้ว่ารัฐบาลไทยจะได้มีความพยายามจัดทำนโยบายการบริหารจัดการแรงงานข้ามชาติ เพื่อให้แรงงานข้ามชาติได้รับการคุ้มครองตามนโยบายและกฎหมายของรัฐ รวมทั้งค่าแรงที่เท่าเทียมกับแรงงานไทยตามมติของคณะกรรมการค่าแรงงานขั้นต่ำ แต่ก็พบว่ายังมีนายจ้างอีกเป็นจำนวนมาก ที่ยังจงใจหลีกเลี่ยงการจ่ายค่าแรงให้กับแรงานข้ามชาติให้เป็นไปตามกฎหมาย และการที่กฎหมายแรงงานสัมพันธ์ของไทย ยังจำกัดสิทธิของแรงงานข้ามชาติในการจัดตั้งสหภาพแรงงาน เป็นกรรมการหรืออนุกรรมการสหภาพแรงงาน จึงทำให้แรงงานมักจะเป็นฝ่ายเสียเปรียบในการในการได้รับการคุ้มครองสิทธิของแรงงาน และการเจรจาต่อรองกับนายจ้างนอกจากนี้รัฐบาลไทย ได้มีแผนให้ภาคธุรกิจให้ความสำคัญต่อหลักการเคารพด้านสิทธิมนุษยชนมากขึ้น ผ่านการจัดการทำแผนปฏิบัติการระดับชาติว่าด้วยธุรกิจกับสิทธิมนุษยชน ตามหลักการสหประชาชาติว่าด้วยธุรกิจกับสิทธิมนุษยชน(UN Guiding Principle on Business and Human Rights 2011 : UNGP)ดังนั้น รัฐบาลควรกำหนดให้ภาคธุรกิจขนาดใหญ่ที่ใช้แรงงานข้ามชาติเป็นกำลังหลักในการผลิต จัดทำรายงานการประเมินผลด้านสิทธิมนุษยชนของธุรกิจ (human rights due diligence)เพื่อเป็นมาตรการในการป้องปรามการแสวงหาประโยชน์จากแรงงานโดยมิชอบ โดยรายงานดังกล่าวจำเป็นต้องเปิดเผยต่อสาธารณะเพื่อสร้างความรับรู้และง่ายต่อการสอบทาน อีกทั้งยังเป็นการให้ความสำคัญต่อเรื่องเรื่องความโปร่งใส (transparency)และการตรวจสอบย้อนกลับ (traceability)ตามหลักบรรษัทภิบาลอีกด้วย
แรงงานข้ามชาติ 115 คน รับเงินจำนวน 8 ล้านบาท ภายหลังศาลแรงงานภาค 6 ไกล่เกลี่ยข้อพิพาทแรงงาน กรณีพนักงานตรวจแรงงานมีคำสั่งให้นายจ้างจ่ายเงินแก่ลูกจ้างกว่า 25 ล้านบาท
มูลนิธิเพื่อสิทธิมนุษยชนและการพัฒนา,แรงงานข้ามชาติ,การไกล่เกลี่ยข้อพิพาทแรงงาน,ห้างหุ้นส่วนจำกัดแม่สอด พี.เอ. จำกัด,การบอกกล่าวล่วงหน้า,พนักงานตรวจแรงงาน,หลักการสหประชาชาติว่าด้วยธุรกิจกับสิทธิมนุษยชน